《挽蔡西山先生》
宋代·翁升

伤哉道学不容时，力抵先生蹈至危。
槐棘佥谋虽日伪，草茅公论实难欺。
苍梧千里地虽远，白首一心天自知。
借问西山近何似，白云长护紫阳碑。

作者简介：明州慈溪人，字南仲。少力学有志，从胡瑗受《易》。神宗元丰五年进士。哲宗元符中上书言事，切中时弊。平居睦亲恤孤，自奉薄而勇于济人，乡人敬之。